ИЗВЕШТАЈ
О ИЗВЕДЕНЕНОЈ ЕКСКУРЗИЈИ
 УЧЕНИКА ПРВОГ РАЗРЕДА ИЗ ОСЕЧИНЕ И
 УЧЕНИКА ИЗ  ИО ДРАГИЈЕВИЦА

	За ученике првог разреда планиран је једнодневни излет-екскурзија на релацији Осечина-Чокешина-Сунчана река-Ковиљача-Тршић-Троноша-Осечина. Иста је реализована 02.06.2026.године, а реализација је поверена Туристичкиј агенцији „Балканик“ из Ваљева.
	На пут су кренула 42 ученика и три учитеља и то:
· Прво један – 17 ученика и учитељица Зорица Николић,
· Прво два   - 17 ученика и учитељ Милан Вујичић,
· Драгијевица  - 8 ученика и учитељица Драгица Николић.
	Полазек је био према плану у 8.00 часова из Осечине према манастиру Чокешина. Возили смо се удобним туристичким аутобусом у пратњи стручног и пријатног туристичког водича агенције „Балканик“
	Након посете манасиру Чокешина, наставили смо пут до Сунчане реке где су се ученици забавили, освежили и одморили уз реку Дрину како би потом отпутовали у Бању Ковиљачу где су разгледали бањски парк и упознали се са значајем поменуте бање и историјатом објеката у парку.
	Путовање је настављено према Тршићу. Тамо су ученици посетили спомен кућу Вука Караџића и објекте који су били у саставу сеоског домаћинства из времена у којем је живео Вук Караџић. Затим су се одморили и ручали и хладовини поред реке Жеравије. Добро расположени наставили смо пут до манастира Троноша.
	Током боравка у манастиру Троноша ученици су се подсетили и проширили своја знања о животу и школовању Вука Караџића и  погледали музејску поставку посвећену Вуковом школовању.
	Уследио је повратак кући. У Осечину смо стигли у 18 00 часова, као што је и планирано.
	Кионстатујемо да су сви планирани садржаји квалитетно реализовани, без икаквих проблема и неспоразума. Взач аутобуса и туристички водич су професионално обавили свој посао, тако да је то био један леп дан, испуњен знањем, добрим расположењем и лепим тренуцима који ће постати лепе успомене наших ученика, а и нас учитеља.

                    
                                        Учитељи: Зорица Николић  -  1-1, Осечина
                                                          Драгица Николић – ИО Драгијевица и 
               Милан Вујичић  -  1-2, Осечина



У Осечини, 04.06.2026.године
